**เกณฑ์การคัดเลือกบุคคลและห้องสมุดเพื่อรับการประกาศเกียรติคุณ**

**1. เกณฑ์คัดเลือกบุคคลดีเด่น**

ประกอบด้วยเกณฑ์การพิจารณา 2 ด้าน คือ ด้านที่ 1ผลงานดีเด่นเชิงประจักษ์ 70 คะแนน และ

ด้านที่ 2 คุณลักษณะส่วนบุคคล 30 คะแนน โดยเกณฑ์แต่ละด้านมีตัวชี้วัดและหลักฐานที่ต้องนำแสดงต่อสมาคมห้องสมุดแห่งประเทศไทยฯ ดังนี้

|  |  |  |
| --- | --- | --- |
| **เกณฑ์** | **ตัวชี้วัด** | **หลักฐาน** |
| **ด้านที่ 1**  **ผลงานดีเด่นเชิงประจักษ์** | 1.ผลงานการบริหารหรือการปฏิบัติงานในหน้าที่ที่ประสบความสำเร็จ มีความโดดเด่น เป็นที่ยอมรับของหน่วยงาน เพื่อนร่วมงาน ผู้บังคับบัญชา ผู้ใช้บริการ และหรือในวงการวิชาชีพ มาอย่างต่อเนื่องเป็นเวลาไม่น้อยกว่า 10 ปี  2.ผลงานด้านการวิจัยและพัฒนา ที่ประสบความสำเร็จ โดยมีการนำไปใช้ประโยชน์อย่างเป็นรูปธรรมและเกิดผลกระทบต่อการวิชาการหรือวิชาชีพอย่างชัดเจน และหรือมีชื่อเสียงเป็นที่ยอมรับในระดับชาติหรือนานาชาติมาอย่างต่อเนื่องเป็นเวลาไม่น้อยกว่า 10 ปี | -ประวัติและผลงานที่แสดงหลักฐานเชิงประจักษ์ ตามข้อ 1 และหรือข้อ 2 |
| **ด้านที่ 2**  **คุณลักษณะส่วนบุคคล** | 1.**เป็นผู้ยึดมั่นในคุณธรรม จริยธรรม** และมีศีลธรรมอันดี ทั้งในด้านการครองตน ครองคนและครองงาน เป็นแบบอย่างที่ดีแก่เพื่อนร่วมงานและบุคคลทั่วไป  2. เป็นผู้อุทิศตนเพื่อส่วนรวม มีส่วนร่วมในการปฏิบัติงานที่เกิดประโยชน์ต่อชุมชนและสังคม เข้าร่วมกิจกรรมที่แสดงถึงความสามารถในการทำงานร่วมกับผู้อื่น และการมีมนุษยสัมพันธ์ที่ดี มีจิตสำนึกที่ดีต่อส่วนรวมและสังคม  3. เป็นผู้มีความศรัทธาในวิชาชีพ โดยการมีบทบาทเป็นผู้มีส่วนในการยกระดับความรู้ความเข้าใจ การยอมรับ การเป็นผู้ทรงคุณวุฒิ การสนับสนุนกิจกรรมการพัฒนาวิชาชีพอย่างสม่ำเสมอและต่อเนื่อง เป็นแบบอย่างที่ดีสำหรับบุคคลอื่นในวิชาชีพ | -เอกสารรับรอง/หลักฐานจากเพื่อนร่วมงาน ผู้บังคับบัญชา และหรือบุคคลที่เกี่ยวข้อง  -ประวัติการดำเนินการหรือเข้าร่วมกิจกรรม หรือการเป็นกรรมการ หรือผู้ทรงคุณวุฒิต่างๆ  -รางวัลหรือประกาศเกียรติคุณที่เคยได้รับ |

**2. เกณฑ์คัดเลือกห้องสมุดดีเด่น**

ห้องสมุดดีเด่น หมายถึง ห้องสมุดที่มีผลงานที่เป็นที่ยอมรับจากหน่วยงานอื่น ผู้บริหาร เพื่อนร่วมงาน ผู้ใช้บริการและผู้มีส่วนได้ส่วนเสียว่าเป็นห้องสมุดที่มีความโดดเด่นและประสบความสำเร็จในด้านใดด้านหนึ่งหรือหลายๆ ด้าน เป็นแบบอย่างที่ดีให้กับห้องสมุดอื่นๆ ได้ ดังนี้

| **เกณฑ์** | **ตัวชี้วัด** | **หลักฐาน** | **เกณฑ์ประเมิน** |
| --- | --- | --- | --- |
| **1. ด้านการบริหารจัดการ** | 1.1 ผลงานด้านการบริหาร ที่แสดงถึงการนำหลักการหรือแนวทางการบริหารสมัยใหม่ อาทิ การบริหารลูกค้าสัมพันธ์ การจัดการองค์กรคุณภาพ การจัดการความรู้ การสื่อสารการตลาด เป็นต้น มาใช้ในการบริหารจัดการองค์กรจนประสบความสำเร็จ เป็นที่ยอมรับในวงกว้าง  1.2 ผลงานด้านการบริหารจัดการ ที่แสดงถึงบทบาทของห้องสมุดในการร่วมมือกับชุมชนที่มีต่อการส่งเสริมและพัฒนาด้านใดด้านหนึ่งของชุมชน เช่น การให้ความรู้เพื่อพัฒนาอาชีพ การจัดบริการสารสนเทศแก่ชุมชน การจัดการความรู้ในชุมชน การเปิดเวทีสานเสวนาหรือแลกเปลี่ยนความรู้ในชุมชน เป็นต้น โดยมีการดำเนินการอย่างต่อเนื่องและเป็นรูปธรรม  1.3 ผลงานด้านความร่วมมือกับห้องสมุดหรือหน่วยงานอื่น ทั้งในประเทศและหรือต่างประเทศ ในการดำเนินกิจกรรมที่ก่อให้เกิดการพัฒนาวิชาการ หรือวิชาชีพห้องสมุด มีการพัฒนาเป็นเครือข่ายความร่วมมือที่ชัดเจน และมีการดำเนินการอย่างต่อเนื่องและเป็นรูปธรรม | -รายงานผลงานเชิงประจักษ์ที่แสดงถึงการบริหารจัดการที่ประสบความสำเร็จ ตามข้อ 1.1, 1.2 หรือ 1.3  -รายงานผลการประเมินความคิดเห็นของผู้บริหาร ผู้ใช้บริการหรือผู้มีส่วนได้ส่วนเสีย ดำเนินการประเมินโดยบุคคลหรือหน่วยงานภายนอก และมีการศึกษาอย่างเป็นระบบ  -รางวัลหรือประกาศเกียรติคุณอื่นที่เคยได้รับ | -ผลประเมินจากรายงานผลการดำเนินงาน ที่มีหลักฐานเชิงประจักษ์ 70 %  -ผลประเมินจากรายงานการศึกษาความคิดเห็นของผู้ใช้และหรือผู้มีส่วนได้ส่วนเสีย 30% |
| **2. ด้านการบริการและกิจกรรม** | 2.1 ผลงานด้านการจัดบริการและจัดกิจกรรม ที่แสดงถึงการมีนวัตกรรมใหม่ พัฒนาขึ้นสำหรับกลุ่มผู้ใช้กลุ่มใดกลุ่มหนึ่ง หรือหลายกลุ่ม ที่แสดงถึงแนวคิดใหม่ นับเป็นผลงานสร้างสรรค์ เป็นแบบอย่างแก่ห้องสมุดอื่นได้  2.1 ผลงานด้านการพัฒนาทรัพยากรสารสนเทศที่มีคุณค่าต่อการทำนุบำรุงและเผยแพร่มรดกทางวัฒนธรรม ที่มีรูปแบบ การจัดการเนื้อหา และช่องทางการเผยแพร่ที่เป็นรูปธรรม เกิดประโยชน์ เป็นที่รู้จักและยอมรับในวงกว้าง  2.3 ผลงานด้านการให้การศึกษาแก่ผู้ใช้ ในด้านทักษะการรู้สารสนเทศ ทักษะการอ่าน ทักษะการสืบค้นสารสนเทศ หรือทักษะการค้นคว้าวิจัย ที่แสดงถึงการจัดการอย่างเป็นระบบและต่อเนื่อง โดยอาจผ่านกระบวนการฝึกอบรม การจัดกิจกรรม หรือการใช้สื่อหรือเทคโนโลยีในการถ่ายทอดความรู้ | -รายงานผลงานเชิงประจักษ์ที่แสดงถึงการจัดบริการและกิจกรรมที่ประสบผลสำเร็จตามข้อ 2.1, 2.2 หรือ 2.3  -รายงานผลการประเมินความคิดเห็นของผู้ใช้บริการหรือผู้มีส่วนได้ส่วนเสีย ดำเนินการประเมินโดยบุคคลหรือหน่วยงานภายนอก และมีการศึกษาอย่างเป็นระบบ  -รางวัลหรือประกาศเกียรติคุณอื่นที่เคยได้รับ | -ผลประเมินจากรายงานผลการดำเนินงาน ที่มีหลักฐานเชิงประจักษ์ 70 %  -ผลประเมินจากรายงานการศึกษาความคิดเห็นของผู้ใช้และหรือผู้มีส่วนได้ส่วนเสีย 30% |
| **3. ด้านเทคโนโลยี วิจัยและนวัตกรรม** | 3.1 ผลงานด้านการใช้เทคโนโลยีสารสนเทศในการพัฒนาระบบห้องสมุดดิจิทัล หรือระบบฐานข้อมูล หรือสื่อที่มีความสามารถในการจัดการสารสนเทศที่มีเนื้อหาสอดคล้องกับความต้องการ ความสนใจ และเกิดประโยชน์ต่อผู้ใช้บริการอย่างเป็นรูปธรรม  3.2 ผลงานการวิจัยและพัฒนาโดยการใช้เทคโนโลยีเป็นเครื่องมือขับเคลื่อนให้เป็นห้องสมุดสมัยใหม่ที่สร้างโอกาสในการเข้าถึง การใช้บริการ และการศึกษาเรียนรู้ได้ตลอดเวลา ทั้งแบบรายบุคคลหรือแบบรายกลุ่ม อาทิ Open access, Learning Common, Maker Space | -รายงานผลงานเชิงประจักษ์ที่แสดงถึงการพัฒนาด้านเทคโนโลยี วิจัยและนวัตกรรมที่ประสบผลสำเร็จ ตามข้อ 3.1 หรือ 3.2  -รายงานผลการประเมินความคิดเห็นของผู้ใช้บริการหรือผู้มีส่วนได้ส่วนเสีย ดำเนินการประเมินโดยบุคคลหรือหน่วยงานภายนอก และมีการศึกษาอย่างเป็นระบบ  -รางวัลหรือประกาศเกียรติคุณอื่นที่เคยได้รับ | -ผลประเมินจากรายงานผลการดำเนินงาน ที่มีหลักฐานเชิงประจักษ์ 70 %  -ผลประเมินจากรายงานการศึกษาความคิดเห็นของผู้ใช้และหรือผู้มีส่วนได้ส่วนเสีย 30% |
| **4. ด้านการพัฒนาสิ่งแวดล้อมทางกายภาพ** | 4.1 ผลงานด้านการจัดสภาพแวดล้อมทางกายภาพภายในห้องสมุดที่แสดงถึงการจัดวางและใช้พื้นที่ในมุมมองใหม่ๆ เพื่อเสริมสร้างบรรยากาศในการเรียนรู้ที่ดีและจูงใจผู้ใช้บริการ โดยมีการจัดการอย่างต่อเนื่องและเป็นรูปธรรม  4.2 ผลงานด้านการบริหารจัดการห้องสมุดด้านอาคาร สถานที่ และสภาพแวดล้อมทั้งภายในภายนอก โดยคำนึงถึงการประหยัดพลังงาน ความคุ้มค่าในการใช้งาน และความร่วมมือในการลดภาวะโลกร้อน เป็นแบบอย่างแก่ห้องสมุดอื่นได้ | -รายงานผลงานเชิงประจักษ์ที่แสดงถึงการพัฒนาสิ่งแวดล้อมทางกายภาพที่เป็นเลิศ ตามข้อ 4.1 หรือ 4.3  -รายงานผลการประเมินความคิดเห็นของผู้ใช้บริการหรือผู้มีส่วนได้ส่วนเสีย ดำเนินการประเมินโดยบุคคลหรือหน่วยงานภายนอก และมีการศึกษาอย่างเป็นระบบ  -รางวัลหรือประกาศเกียรติคุณอื่นที่เคยได้รับ | -ผลประเมินจากรายงานผลการดำเนินงาน ที่มีหลักฐานเชิงประจักษ์ 70 %  -ผลประเมินจากรายงานการศึกษาความคิดเห็นของผู้ใช้และหรือผู้มีส่วนได้ส่วนเสีย 30% |